נשוחח עם הילדים על עונת הסתיו ואפיוניה.
נצא עם הילדים לסביבה הקרובה, נביט סביב ונראה כיצד משפיעה הרוח על הסביבה (ענפי העץ נעים ברוח, עלי שלכת נושרים,כביסה מתנפנפת ברוח וכו').
נאסוף עלי שלכת שונים בדרך לגן, נחקור אותם בגן (צורה ,גודל, צבע, ריח) נציג אותם בפינת הטבע.
שרה לוי תנאי נולדה בשכונת מאה שערים בירושלים. היא למדה משחק אולם החליטה לשנות כיוון והוסמכה כגננת. במהלך שנות ה-30 וה-40 חיה ועבדה בקיבוצים משמר השרון ורמת הכובש. בשנים האלו החל למעשה החיבור בינה לבין עולם המחול והבמה, כשכתבה לתלמידי הגן שירים וביימה מופעים עבור בני הקיבוץ. בין השירים שכתבה באותם השנים: "ליצן קטן נחמד", "שאבתם מים בששון", "ניצנים נראו בארץ", "באנו חושך לגרש", ו"קול דודי".
עמנואל עמירן החל לרכוש את השכלתו המוזיקלית ברוסיה בהיותו בן 10 ובגיל 12 הלחין את היצירה "בת יפתח". בשנת 1924 עלה עם משפחתו ארצה, למד בגימנסיה הרצלייה ואח"כ עבד כמכונאי, כשומר בשדות עמק יזרעאל וכמורה. למעלה מעשרים שנה כיהן כמפקח ראשי על לימודי מוזיקה במשרד החינוך.הוא הלחין למעלה מ-600 שירים שחלקם הפכו לריקודי עם מוכרים. בנוסף, יצר מוזיקה להצגות תיאטרון, יצירות וסימפוניות, מוזיקה לפסנתר וקנטאטות. כמו כן כתב מוזיקה לשני סרטים.